વધુમાં, શિયાળામાં કઈ દરેક દિવસ સૂર્યપ્રકાશથી હુંફાળો હોય તેવું નથી બનતું. જયારે ઉજળો અને હુંફાળો દિવસ હોય ત્યારે બહાર નીકળો. અને જયારે ધુમ્મસ અને ઠંડી હોય ત્યારે એક ગરમ પીણું હાથમાં લઇને એ તાજગીને માણો કે જે ફક્ત ઠંડી જ તમને આપી શકતી હોય છે. આપણા સ્વપ્નાઓ પાછળની અનંત દોટમાં આપણે એ ભૂલી જતાં હોઈએ છીએ કે આ જીવન પોતે કેટલું સુંદર સ્વપ્નું છે. હોલેન્ડ હોય કે ઇટાલી, તેનાંથી કોઈ એટલો ફરક નથી પડી જતો જો તમે કૃતજ્ઞ ભાવથી જીવતાં હોય તો. એટલું કહ્યા પછી, હું એ કહીશ કે વિશેષ જરૂરિયાત વાળા બાળકોના માતા-પિતા તેમની અપાર હિંમત અને ધીરજ માટે પોતે કોઈ પણ દુન્વયી અર્થ માં ખાસ કહી શકાય તેવાં હોય છે. કોઈ “સામાન્ય માણસ”ની જેમ તેઓ સવારે ઉઠે અને ખબર પડે કે તેમને ફરીથી પહેલીથી શરૂઆત કરવી પડશે તો તેઓ તે જાણીને તેને છોડી નથી દેતા. આપણે બધાએ તેમને આપણાથી બનતી સહાય કરવી જોઈએ. હું તેમને સલામ કરું છું.